Google TV-hjemmeskærmen friskes op

Ejere af Chromecast med Google TV-donglen eller tv-skærme baseret på Google TV kan se frem til en forbedret hjemmeskærm. Inden for kort tid vil indholdet blive kurateret bedre og der vil være færre faner at vælge mellem. Det fortæller Google i et blogindlæg.

Med den nye opdatering forsvinder fanerne Film og Serier fra den øverste menulinje. I stedet vil man kunne se indholdet herfra under fanen Til Dig. De vil også opstå som menuikoner længere nede på siden.

Faktisk skal topmenuen fremover kun bestå af fire emner; Til Dig, Live, Apps og Bibliotek.

Brugere i USA vil også få to yderligere menuikoner på hjemmeskærmen, nemlig Family og Espanol. Indholdet bag alle fire ikoner vil som udgangspunkt være bedre kurateret direkte til den bruger, der er logget ind.

Læs også: Allente klar med Google TV streaming-dongle.

Herunder kan man se, hvordan det kommer til at se ud. Det er en stor GIF-fil, så der kan gå tid inden animationen går igang …

Her er en forsmag på den nye hjemmeskærm (foto: Google).

Præcis hvordan disse fire menuikoner vil komme til at se ud i resten af verden vides ikke.

Google fortæller mere om de nye Google TV-tiltag på en blogside, der kan læses her.

Google TV-hjemmeskærmen friskes op